Żewġ nassaba nstabu ħatja ta’ nsib illegali u kienu ordnati jħallsu multa ta’ €1,500 kull wieħed. Fi stqarrija l-CABS qalet li l-voluntieri tagħha qabdu lin-nassaba jonsbu b’mod illegali f’Diċembru li għadda mgħal għasafar protetti qrib Fomm ir-Riħ. Il-CABS qalu li r-ritratt ippubblikat mal-istqarrija kien ippreżentat bħala evidenza fil-qorti u juri wieħed mill-irġiel iżomm f’idu għasfur protett. F’każ separat, kaċċatur minn Ta’ Santi nstab ħati li kkaċċja barra mill-istaġun fl-1 ta’ Mejju li għadda. Huwa kien ordnat iħallas multa ta’ €1,000. F’dan il-każ ukoll il-CABS qalu li pprovdew l-evidenza kontrih.